cyanic-selkie/wikianc huggingface dataset:
Matias Turkkila
Elämä
Turkkila aloitti Perussuomalaisen päätoimittajana toukokuussa 2012. Vuonna 2014 lehden verkkoversion korvasi Suomen Uutiset -verkkolehti, jonka päätoimittaja Turkkila on myös.
Poliittinen ura
Turkkila sai vuoden 2012 kunnallisvaaleissa 276 ääntä ja toimii kaudella 2013–2017 Helsingin maahanmuutto- ja kotouttamisasioista vastaavan neuvottelukunnan puheenjohtajana. Hän oli ehdolla myös vuoden 2017 kuntavaaleissa ja vuoden 2019 eduskuntavaaleissa.
Näkemyksiä
Turkkila on arvostellut mediaa siitä, että se maalaa maahanmuuttajista siloiteltua kuvaa. Hänen mielestään median tehtäviin ei pitäisi kuulua monikulttuurisuuden edistämistä, vaan sen tulisi pitäytyä tiedonvälityksessä.
Turkkilan mielestä Vihreä liitto on puolue, joka hyväksikäyttää ihmisten luontaista empatiakykyä. Vihreän liiton kannatusluisu johtuu Turkkilan mukaan siitä, että puheenjohtajaksi noussut Maria Ohisalo on tunnekylmä hahmo, jolta empatiakyvyn hyväksikäyttö ei oikein onnistu.
Arvostelua
Entisen puoluejohtajan Timo Soinin mielestä Turkkilan menetelmät ovat olleet kuin suoraan "taistolaisten taisteluoppaasta".
Yksityiselämä
Turkkila on naimisissa toimittaja Sanna Ukkolan kanssa. Turkkilalla on kaksi lasta.
Pajukoski
Pajukosken keskus sijaitsee Hiirenjoen varrella Valtimonjoen vesistöalueella. Kylän elinvoimaisimmat tilat ja viljelykset sijaitsevatkin alavilla mailla, Hiirenjoen ja Mustajärven rantamilla. Ne ovatkin lähes ainoita kylän niukoista vesistöistä. Pajukosken suurempaan osa-alueeseen kuuluu muun muassa Mustajärven sekä Savikankaan, Honkolan ja Rapulin asutukset. Etelässä sijaitsivat Loukun ja Matomäen jo autioituneet pienemmät yksittäiset vaara-asutukset. Pajukosken ja Valtimon alueeseen kuuluu myös osa Ylä-Keyrityn järveä. Pajukoskelta kulkee Loukun kautta niin sanottu Lotman tie Ylä-Keyrityn itäpuolitse etelään. Se yhtyy Nurmes–Rautavaara-tiehen ylitettyään syvän Lotman laakson. Pajukoskea ympäröivät alueet ovat tunnettua metsästys- ja marjastusmaastoa ja kirkonkylältä saakka on marjastusaikaan kuljettu alueelle mustikoita ja puolukoita keräämään.
Alex Stepney
539 ottelua ManUn maalilla torjunut Stepney edusti urallaan myös Chelseaa, josta siirtyi Unitediin 55 000 £ siirtokorvauksella. Debyyttinsä hän teki 17. syyskuuta 1966 Manchesterin derbyssa Manchester Citya vastaan. Vuonna 1978 Dallas Tornadoon siirtynyt Stepney pelasi uransa loppuun Yhdysvalloissa.
Pajukoski
Mustajärvi
Mustajärvi kylän itäosassa on alueen vehmain asutusalue viljavine rantapeltoineen. Pellot ovat savisia ja entistä järvenpohjaa. Vesistönä Mustajärvi on oikeastaan vain Haapajärven lahti, jonka Liuhanniemi erottaa varsinaisesta Haapajärvestä.
Hiirenjoki
Pajukosken kylän läpi virtaava Hiirenjoki alkaa Rautavaaran puolelta Hiirenjärvestä ja laskee Haapajärven Mustajärveen. Se muodostaa monia koskia alapuolisine suvantoineen. Joki on ollut ennen tärkeä uittoväylä. Uiton vuoksi Hiirenjoki padottiin yläjuoksulla, Valtimon ja Rautavaaran rajalla, ja näin tammettuun jokeen tuli noin kaksi kilometriä pitkä lampilaajentuma: Viisisoppinen.
Nähtävyydet
Koivuvaaran näköalapaikka Mustajärven viereisellä vaaralla, noin viisi kilometriä Valtimon kirkonkylältä Pajukoskelle päin. Näköalapaikalle on 300 metrin kipuaminen jyrkkää vaaranrinnettä. Ylhäältä avautuu kylä- ja järvimaisema Valtimon suurimmalle järvelle, Haapajärvelle päin. Alhaalla näkyvän Mustajärven erottaa varsinaisesta Haapajärvestä Liuhanniemi, johon niemenkärkeen saatiin muun muassa ajettua ennen vanhaa Valtimolla kotieläimiä verottanut susi satimeen.
Pajukosken mainittavin nähtävyys on Studio Korpinoita, taiteilija Maija Nikkisen erakkotaiteilijakoti. Taiteilija asettui asumaan entiseen koulurakennukseen kunnostaen ja muokaten sen perheensä asuinsijaksi. Taiteilijaa viehätti seudun villi ja antelias luonto vesistöineen ja vaaramaisemineen. Luonto onkin vaikuttanut voimakkaasti osaan hänen tuotantoaan. Toisaalta seudun rauha ja hiljaisuus ovat antaneet pohjan suurempiin projekteihin, kuten Jumalten Paratiisi ja Kalevala, josta vuosi vuodelta kehittyy näyttävä kokoelma 'Kalevainen Kansani' lasimaalauksina talon suuriin ikkunoihin.
Historia
Ensimmäinen maininta asutuksesta on asiakirjoissa vuodelta 1690, Hiirenjoen Pajujärven talosta. Seuraavaksi mainitaan Lex Kallion avulla alueen tiloiksi itsenäistyneet Karhunpään ja Haapakylän lypsymökit. Niihin aikoihin myös Pajukosken monille vaaroille alkoi ilmestyä vaara-asutuksia. Pajukosken eteläpuolisilla vaaroilla, Loukun, Kaatiomäen ja Matomäen tienoilla, onkin parikymmentä entistä tilaa umpeutuvine viljelyksineen. Pajukosken muotoutuminen omaksi kyläkseen alkoi 1930-luvulla. Varsinainen väestönkasvu tapahtui sotien jälkeen, kun Pajukoskelle asutettiin rintamamiehiä ja myös siirtokarjalaisille perustettiin 11 tilaa. Kylällä on ollut parhaimmillaan kaksi kauppaa ja kaksi koulua (Pajukosken ja Kantolan koulut). Koulut on lakkautettu, mutta kesällä 2013 uuden kouluosan osti Tomaki Services Oy, thaimaalaisia marjanpoimijoita huolitseva yritys. Kylän pohjoispuolella 215 metriä korkealla Hepovaaralla on sijainnut jo purettu kolmiomittaustorni.
EC Kitzbühel
EC Kitzbühel on itävaltalainen jääkiekkojoukkue Kitzbühel kaupungista. Joukkue on perustettu vuonna 1925 ja se pelaa monikansallisessa Alps Hockey Leaguessa.
Sokea (maalaus)
Sokea on taiteilija Juho Rissasen vuonna 1899 vesivärein ja lyijykynällä maalaama teos, 120,5×81,5 cm. Ateneumin taidemuseo osti sen kokoelmiinsa vuonna 1916 (Hovingin kokoelma).
Kiinan joukkotuhoaseet
thumb|right|Kiinan ensimmäinen ydinpommi muistutti ulkonaisesti paljossa Neuvostoliiton [[RDS-1:ta.]] Kiinan joukkotuhoaseet on kehitetty toisen maailmansodan jälkeen alkaneen kansainvälisen ydinvarustelun seurauksena. Kiina räjäytti ensimmäisen ydinlatauksensa vuonna 1964 ja vetypommin vuonna 1967. Samoihin aikoihin kiinalaiset alkoivat kehitellä ohjuksia saamiensa neuvostoliittolaisten ohjusten lisäksi.
Jean Gagnon
Jean Gagnon (21. toukokuuta 1941 Saint-Joseph-de-Lauzon – 23. joulukuuta 2016 Lévis) oli kanadalainen roomalaiskatolinen piispa. Hänet vihittiin papiksi Québecin arkkihiippakuntaan 4. kesäkuuta 1966 ja nimitettiin sen vihkipiispaksi sekä Lamdian titulaaripiispaksi 4. joulukuuta 1998. Piispaksi vihkiminen seurasi 19. maaliskuuta 1999. Pääkonsekraattorina toimi Maurice Couture, jota avustivat Clément Fecteau ja Raymond Dumais.
Kiinan joukkotuhoaseet
Kiinan ydinaseohjelma
Atomitutkimukset alkoivat Kiinassa vuonna 1953 ja päätös ydinaseistuksen hankkimisesta tehtiin vuonna 1955 tai 1956. Kiina havitteli salaa ydinasetta heti kommunistien voitettua 1949, vaikka Kiinan silloinen johtaja Mao Zedong arvosteli julkisesti 1946 ydinasetta paperitiikeriksi.
Jean Gagnon
Gagnon sai 15. marraskuuta 2002 nimityksen Gaspén piispaksi.
Kiinan joukkotuhoaseet
Kiinan ydinaseohjelma
Sosialistiset Kiina ja Neuvostoliitto aloittivat 1950-luvulla tiiviin yhteistyön mm. ydinteknologian alalla salaisten sopimusten siivittämänä. Neuvostoliitto jopa lupasi toimittaa Kiinalle ydinaseen mallikappaleen ja apua ydinaseen rakentamisessa, sekä ohjuksia.
Tämän jälkeen Kiina hankki ydinohjelmassa tarvittavia osia lännestä. Kiina valitsi uraaniteknologian pommiensa pohjaksi, koska piti sitä helpoimpana. Plutoniumin erottelu jälleenkäsittelyssä on vaikeaa käytetyn ydinpolttoaineen myrkyllisyyden ja radioaktiivisuuden vuoksi.
Sokea (maalaus)
Sokea on Juho Rissasen nuoruusvuosien mestariteoksia. Hän kuvaa tässä työssä sokeaa kansannaista arvokkaasti ja kypsästi. Maalauksessa keppinsä kanssa eteenpäin kulkeva vanha nainen kulkee maalaispihapiirissä keskittynein ilmein. Hänen tulee luottaa muihin aisteihinsa. Maalauksessa varsinkin kädet ja kuunteleva ilme tulevat esille. Vapaana olevassa kädessään naisella on pieni puinen kiulu, kuppi.
Juho Rissasta pidetään vahvana ihmisten kuvaajana. Hän maalasi kansanihmisiä, joista etenkin savolaiset olivat hänen mieliaiheitaan. Hän oli itsekin kotoisin vaatimattomista oloista Kuopion maalaiskunnasta. Mallina Sokea- työssä Rissasella oli 94-vuotias Heta Kauppinen Käärmelahdesta. Rissasen mukaan tärkeintä Sokea- maalauksessa oli sosiaalisen myötätunnon herättäminen onnetonta ihmistä kohtaan, taiteellinen kiinnostavuus oli hänestä toissijaista.
LHC@home
LHC@home on BOINC-alustalla toimiva hajautetun laskennan projekti. Vapaaehtoiset ylläpitävät projektia Euroopan hiukkasfysiikan tutkimuskeskus CERNia varten. Se ei saa toimintaansa tutkimuskeskukselta rahoitusta. Projektin tavoitteena on auttaa huoltamaan ja parantamaan Large Hadron Collider -laitteen toimintaa. Projektista saatavaa dataa käyttävät hyväkseen tiedemiehet, jotka pyrkivät hyödyntämään sitä pyrkiessään parantamaan epävakaana tunnetun laitteen toimintavarmuutta.
Kiinan joukkotuhoaseet
Kiinan ydinaseohjelma
Kiina kokeili ydinasetta Lop Norin testialueella ensimmäistä kertaa 16. lokakuuta 1964. Kokeen nimi oli "596", laite uraani-imploosio-fissiopommi jonka teho oli 22 kilotonnia. Kokeen nimi tuli siitä kuukaudesta ja vuodesta, jolloin kävi selväksi ettei Neuvostoliitto anna Kiinalle ydinasetta. Pommi räjäytettiin 102 metriä korkeassa terästornissa. thumb|right|Chic-1:n eli Projekti 596:n ydinräjäytyksestä noussut sienipilvi.
Neuvostoliiton joukkotuhoaseet
pienoiskuva|Tšeget, eli ydinaseiden laukaisulaukku, Jeltsinin ajalta Neuvostoliiton joukkotuhoaseet olivat joukkotuhoaseita, joita maassa kehitettiin toisen maailmansodan jälkeen kylmän sodan aikana asekilvassa Yhdysvaltoja vastaan. Neuvostoliitto räjäytti ensimmäisen ydinlatauksensa vuonna 1949 ja alkoi samoihin aikoihin kehitellä ydinkärkien kuljettamiseen soveltuvia ohjuksia. Neuvostoliitto tutki ydinaseiden lisäksi myös kemiallisia ja biologisia aseita.
Neuvostoliiton ydinaseohjelma
Kehitystyö alkoi 1943, kun neuvostotiedustelu oli saanut tietoja Yhdysvaltain ydinaseprojektista. Neuvostoliiton ohjelman johtajana toimi turvallisuuspalvelun päällikkö Lavrenti Berija ja tieteellisenä johtajana fyysikko Kurtshatov. Pommin kehittämisajaksi arvioitiin vähintään 10–15 vuotta, sillä Neuvostoliiton tutkimusresurssit ja teollinen kapasiteetti alalla eivät yltäneet Yhdysvaltain tasolle. Osittain ydinaseen arviota nopeampaa kehittämistä auttoivat kuitenkin vakoilutiedot. Brittiläinen fyysikko Klaus Fuchs luovutti tarkkoja tietoja pommista Lavrenti Berijalle kesällä 1945. Neuvostoliiton ensimmäinen ydinreaktori alkoi toimia joulukuussa 1946. Reaktori perustui Yhdysvaltain Hanfordin reaktorin rakenteeseen.
Neuvostoliitto räjäytti ensimmäisen atomipomminsa ”RDS-1”:n (koodinimeltään "Ensimmäinen salama", länsimaisittain ”Joe-1”) Semipalatinskissa 29. elokuuta 1949. Rakenteeltaan RDS-1 oli Berijan tahdon mukaan suora kopio Yhdysvaltain Fat Man-pommista. Pommin teho oli noin 22 kilotonnia Vuonna 1951 räjäytettiin seuraava, 38 kilotonnin pommi (RDS-2), jossa oli parannuksia, pommi oli esimerkiksi suuremmasta tehosta huolimatta ensimmäistä huomattavasti kevyempi. Samana vuonna seurasi vielä voimakkaampi RDS-3 Marija (41,2 kT). Vuonna 1953 RDS-6 -räjäytyksessä testattiin pienitehoista vetypommia, jossa oli niin sanottu kerroskakkurakenne. Ns. "täysimittainen" vetypommi RDS-37 (3,0 MT, koeräjäytys 1,6 MT) räjäytettiin vuonna 1955. Ydinohjelman suurin pommi oli 1961 testattu 50 megatonnin Tsar-bomba, joka on suuritehoisin koskaan räjäytetty ydinase maailmassa.
Venäjän ydinaseohjelma
Neuvostoliiton romahdettua Venäjästä tuli sen laillinen perillinen kansainvälisellä kentällä. Koska ydinaseiden laukaisukoodit olivat vain Moskovan tiedossa, muiden Neuvostoliitosta itsenäistyneiden valtioiden alueelle jääneistä ydinaseista tuli käytännössä käyttökelvottomia.
Nykyinen ydinasedoktriini
Kremlin tiedotuksen mukaan Venäjän ydinasearsenaalia käytetään ennen kaikkea pelotteena muita ydinasevaltoja vastaan. Ydinaseita voidaan käyttää, mikäli maata kohtaa eksistentiaalinen uhka. Rajattu ensi-isku on mahdollinen siinä tilanteessa, mikäli Venäjään kohdistuu perinteinen hyökkäys ilman ydinasetta, jota Venäjä ei pysty torjumaan ilman ydinasetta.
Nykyisestä Venäjän ydinasedokriinista tiedetään melko vähän. Presidentti Vladimir Putin kuitenkin kulkee laukaisukoodit mukanaan. Niitä kannetaan arviolta 11 kiloa painavassa laukussa nimeltä Tšeget. Vastaavat laukut löytyvät myös maan puolustusministeriltä ja asevoimien esikuntapäälliköllä.
Viron vapaussodan voitonpylväs
Viron vapaussodan voitonpylväs sijaitsee Vapaudenaukiolla Harjumäellä Tallinnan kaupungissa Virossa. Sen suunnittelivat Rainer Sternfeld, Andri Laidre, Kadri Kiho ja Anto Savi. Kyseessä on pilari, jonka päässä on embleemi.
Pylvään työnimi veistoskilpailussa oli Libertas. Sen pilari on 23,5 metriä korkea ja se koostuu 143 lasilaatasta. Pylvään huipulla on Viron Vapaudenristi. Muistomerkki paljastettiin 23. kesäkuuta 2009 Viron vapaussodassa 1918–1920 taistelleiden virolaisten muistoksi.
Historia
Viron vapaussodassa vuosina 1918–1920 kaatui noin 4 000 ja haavoittui noin 14 000 virolaista. Ajatus itsenäisyyden puolesta taistelleiden muistoa kunnioittavasta muistomerkistä syntyi jo sodan aikana vuonna 1919. Laki muistomerkin pystyttämisestä laadittiin kuitenkin vasta vuonna 1936. Valmisteleva työ asian edistämiseksi keskeytyi kuitenkin toisen maailmansodan takia ja estyi vuosikymmeniksi sodanjälkeisen neuvostomiehityksen myötä. Viron julistauduttua uudelleen itsenäiseksi 1991 ajatus muistomerkistä nousi jälleen esiin. Keväällä 2005 Riigikogu päätti Tallinnan Vapaudenaukiolle pystytettävästä muistopylväästä. Keväällä 2006 muistomerkistä järjestettiin suunnittelukilpailu, johon tuli yli 40 ehdotusta. Viron vapaudenpylvään valmistumista tukivat yli 12 000 ihmisen lahjoitukset.
Heti avajaisten yhteydessä muistomerkki nostatti esiin kiistoja sodan tulkinnasta erityisesti Viron ja Venäjän välillä.
Vuoden 2013 alussa Postimees uutisoi teoksen ylläpitokustannusten nousseen vajaan prosentin. Viron puolustusministeriö maksaa kiinteistöyhtiölle monumentin hallinnollisia kustannuksia 5 064 euroa kuukaudessa. Summa sisältää itse muistomerkin säännöllisen huollon, kunnossapidon, muistomerkin alueella olevan maiseman hoidon ja sähkön.
Raymond Dumais
pienoiskuva|Raymond Dumais vuonna 1999. Raymond Dumais (4. kesäkuuta 1950 – 19. lokakuuta 2012) oli kanadalainen roomalaiskatolinen piispa. Hänet vihittiin papiksi 26. kesäkuuta 1976 ja nimitettiin Gaspén hiippakunnan piispaksi 27. joulukuuta 1993. Piispaksi vihkiminen seurasi 20. toukokuuta 1994. Pääkonsekraattorina toimi Bertrand Blanchet, jota avustivat Joseph Paul Pierre Morissette ja Joseph Gilles Napoléon Ouellet.
Dumais erosi tehtävistään piispana 21. heinäkuuta 2001. Hän pyysi itse vapauttamistaan pappeudesta naimisiinmenoaikeidensa vuoksi.
Luottamusväli
Luottamusväli on tilastotieteen käsite, joka kuvaa estimaattia välille, jolla populaation generoivan mallin parametri sijaitsee. Luottamusväliä käytetään määrittämään estimaatin luotettavuutta. Se on yksinkertaisesti havaittu väli (eli esimerkiksi väli, joka on laskettu havainnoista), joka vaihtelee otoksesta toiseen ja joka usein sisältää mielenkiinnon kohteena olevan parametrin, kun otantakoetta toistetaan. Sen, kuinka usein havaittu väli sisältää tämän parametrin, määrittelee luottamustaso tai luottamuskerroin.
Hannu Herranen
Herranen kirjoitti ylioppilaaksi Pieksämäen yhteislyseosta vuonna 1969 ja kävi Kadettikoulun vuosina 1972–1975. Hän työskenteli urallaan muun muassa Kymen Ilmatorjuntarykmentin komentajana, Pääesikunnassa ja puolustusministeriössä. Puolustusvoimien henkilöstöpäällikkönä hän toimi 1. tammikuuta 2006 - 31. joulukuuta 2009.
Herraselle on myönnetty Suomen Leijonan I lk:n komentajamerkki, Suomen Valkoisen Ruusun I lk:n ritarimerkki ja sotilasansiomitali.
Luettelo digimoneista P–R
Tämä on luettelo digimoneista P–R. Luettelo ei ole täydellinen.
Pabumon
Pabumon on fiktiivinen hahmo sarjassa Digimon Adventure. Se on Fresh-tasolla ja samalla Tentomonin vauvamuoto. Pabumon kuuluu limadigimoneihin.
Pabumon on vihreä digimon, joka vaikuttaa pieneltä läiskältä, jolla on suussaan pieni, tuttia muistuttava pilkku. Sen hyökkäys on Bubble Blow (Kuplapuhallus). Digimon Adventuressa Tentomon dedigivoitui Pabumoniksi Vademonin luomassa ulottovuudessa, mutta palasi normaaliksi Koshiron avulla. Sarjassa Digimon Zero Two useista Pabumoneista tuli Pimeyden Siemenelle altistuneiden lasten digimonkumppaneita BelialVamdemonin kukistumisen jälkeen. Digimon Frontierissa Pabumoneja nähtiin Aikojen Alun kaupungissa ja yksi Pabumon leimaantui Zoeen, jota piti äitihahmonaan ja suri tämän lähtöä. Pabumoneja nähtiin myös Yellow Moonissa. Digimon Data Squadissa Pabumonien nähtiin pakenevan Kuratan ryhmää, jotka tuhosivat digimoneja. Toinen Pabumon oli Ikuto Noguchin lapsuudenystävä. Pabumon oli myös yksi digimoneista, jonka Piyomon toi mukanaan ihmisten maailmaan. Digimon Adventure V-Tamer 01 -mangassa Pabumon halusi kätellä Taichia ja Zeromarua Star Cityssä.
Pabumonin nimi tulee japanin kielen sanasta babu eli kupla.
Pafumon
Pafumon on Fresh-tason limadigimon. Pafumon muistuttaa pientä karvaista valkoista olentoa, jolla on mustat silmät ja pienet korvat, joissa on ruskeat kärjet. Pafumon omaa myös X-Antibodyn. Pafumonin hyökkäys on Puff Balloon. Pafumon on esiintynyt Digimon Accel: Ultimate Genome -pelissä. Pafumon voi kehittyä Kyaromoniksi.
Oussama Boughanmi
Oussama Boughanmi (, s. 5. tammikuuta 1990) on tunisialainen jalkapalloilija, pelipaikaltaan keskikenttäpelaaja. Hän edustaa Libyan valioliigassa pelaavaa Al-Madinaa.
Luettelo digimoneista P–R
Pagumon
Pagumon on In-Traning -tason digimon, jonka hyökkäys on Poison Bubbles. Digimon Adventuressa Valitut lapset löytävät Pagumon-lauman Koromonien kylästä. Pagumonit ottivat lapset vastaan kunniavieraina ja väittivät olevansa Koromonin Fresh-muotoja. Samana yönä Pagumonit piilottivat Tokomonin luolaan vesiputouksen takana. Aamulla Pagumonit väittivät auttavansa lapsia Tokomonin etsimisessä mutta Mimin löydettyä Botamonin, Koromonin oikean Fresh muodon, lapset saivat tietää Pagumonien valehdelleen heille ja ne lähtivät pois. Samalla Etemon hyökkäsi kylään tuhoten sen. Pagumonien kohtalo jäi tuntemattomaksi.
Sarjassa Digimon Zero Two Tentomon havaitsee muutaman Pagumonin olevan pimeän renkaan vaikutuksen alaisena ja vapauttaa heidät. Digimon Frontierissa Pagumonit kysyvät Junpeilta ja Tommylta suuntaa Flame Terminaalille. Riitaannuttua Junpein suklaasta, Pagumonit jahtaavat heitä maan alle kunnes Kouji ajaa heidät pois. Yksi Pagumon kehittyi vihansa voimalla Raremoniksi ja taisteli Agunimonia vastaan, kunnes Lobomon tuhosi Raremonin ja skannasi tämän Fraktaalikoodin. Myöhemmin Pagumoneja nähdään puolustamassa Flame Terminaalia yhdessä Piyomonien ja Elecmonien kanssa SkullSatamoneilta. Pagumoneja nähtiin myös Autumn Leaf Fairilla ja Aikojen Alun kaupungissa. Digimon Fusionissa Pagumon oli yksi Tagirun nappaamista digimoneista. Digimon Adventure tri. -elokuvasarjan neljännessä elokuvassa Loss Pagumon oli yksi niistä digimoneista, joka syntyi uudelleen Digimaailman uudelleenkäynnistyksen seurauksena Himekawan tietokoneen mukaan. Digimon Next -mangassa Pagumon joutui Tankdramonin uhriksi. Pagumon voi kehittyä Champion-muotoonsa Raremoniksi. Pagumonin Rookie-, Ultimate- ja Mega-muodot ovat tuntemattomia.
Paildramon
Paildramon on Ultimate-tason Digimon sarjassa Digimon Zero Two. Se syntyi XV-monin ja Stingmonin DNA-digivoitumisesta.
Paildramonin nimi tulee englannin kielen sanoista pail = kiulu, sanko tai ämpäri ja dragon = lohikäärme.
Muodot
V-monin muodot:
Wormmonin muodot:
Paledramon
Paledramon on Champion-tason lohikäärmedigimon. Paledramon muistuttaa siivekästä sinistä kristallisoitua lohikäärmemäistä olentoa. Paledramonin hyökkäyksiä ovat Frost and Snow ja Precipitation Assault. Paledramon on esiintynyt Digimon Encounters -pelissä. Paledramon kehittyy Bulcomonista ja voi kehittyä CrysPaledramoniksi.
Palmon
Palmonin nimi tulee englannin sanasta palm eli palmu.
Panbachimon
Panbachimon on Rookie-tason eläindigimon. Panbachimon muistuttaa pientä pandaa, jolla on keltainen paita ja kaksi mustaa vyötä ja keltaiset tuntosarvia muistuttavat ulokkeet päässään. Panbachimon kantaa myös isoa bambukeppiä ja vaaleanpunaista liskonukkea kädessään. Panbachimonin hyökkäyksiä ovat Bamboo-leaf Cutter, Antenna Slap ja Venomous Stinger. Digimon Fusionissa Panbachimon esiintyi Disc Zonen asukkaana. Mikey evakuoi Panbachimonin muiden asukkaiden kanssa Warrior Zonelle Disc Zonen tuhouduttua.
Pandamon
Pandamon on Ultimate-tason nukkedigimon, joka muistuttaa isopandaa, jolla on teippi napansa ympärillä ja iso punainen huivi kaulassaan. Pandamonin hyökkäys on Animal Nails. Digimon Frontierissa Pandamon esiintyi Toy Countryn asukkaana. Pandamon piileskeli BlackToyAgumonia Toy Countyn linnan alla. Pandamon pelasti Takuyan ja Kojin BlackToyAgumonin romahdettua linnaan vievän sillan heidän altaan. Pandamon selitti Takuyalle ja Kojille Toy Countyn historiaa. Lasten tuhottua BlackToyAgumonin Pandamon kiitti lapsia. Pandamoneja nähtiin myös Autumn Leaf Fairilla. Digimon Data Squadissa Pandamon nähtiin Holy Capitalin areenalla ja Baromonin joukoissa. Digimon Fusionissa useita Pandamoneja nähtiin Lake Zonella Bastemonin joukoissa vartioimassa Bastia Castlea IceDevimonin ja Bagra-armeijan hyökkäyksiltä. Pandamon voi kehittyä Grizzlymonista.
Panimon
Panimon on Mega-tason digimon, joka esiintyy Digimon Adventure V-Tamer 01 -mangassa Daemonin kätyrinä. Panimonin nimi tulee kreikkalaisesta paimenten jumalasta Panista.
Paomon
Paomon on Fresh-tason limadigimon. Paomon muistuttaa pientä valkoista olentoa, jolla on vaaleanpunaiset korvat ja vaaleanpunainen häntä. Paomonin hyökkäyksiä ovat Acid Bubbles ja Tsumo. Elokuvassa Digimon Frontier: Island of the Lost Digimon Paomoneja nähtiin Lost Islandin lapsiasukkaina. Paomon voi kehittyä Xiaomoniksi.
Parallelmon
Parallelmon on Mega-tason mutanttidigimon. Parallelmon metsästää kouluttajia, jotka kulkevat aika-avaruuden kautta. Parallelmonin hyökkäyksiä ovat Absorbent Bang ja Endless Trance. Parallelmon on esiintynyt Digimon Adventure V-Tamer 01 -mangassa, jossa Zeromaru ja Magnamon kukistivat hänet.
Parasaurmon
Parasaurmon on Champion-tason dinosaurusdigimon. Parasaurmon muistuttaa vihreää Parasaurolophusta, jolla on oranssit raidat ja leopardimaiset täplät hännässään ja päälaessaan. Parasaurmonin hyökkäyksiä ovat Palsy Sweet ja Wavy Oktavist. Parasaurmonista kerrottiin ensi kerran Digimon Reference Bookissa.
Vuoden 2020 Digimon Adventure -sarjassa Parasaurmoneja nähtiin juoksemassa pakoon tulivuorenpurkausta, joka oli seurausta Millenniummonin hyökkäyksestä. Parasaurmoneja nähtiin myös, kun Valitut olivat matkalla puulle, jossa oli kaikki Digimaailmaa koskeva tieto.
Parasimon
Parasimon on Mega-tason loisdigimon ja kehittynyt Archnemonista. Parasimon muistuttaa suurta vaaleanpunaista vesimittaria, jolla on edessä valtava silmä ja sen jättimäisellä takapuolella valtava suu. Parasimon voi singota suustaan lonkeroita, joiden päistä tulee kynsiä, joiden avulla Parasimon voi hallita vastustajansa mieltä. Parasimonin hyökkäyksiä ovat Electric Bind ja Digicabolic Steroid. Parasimon nähdään elokuvassa Digimon Tamers: Runaway Locomon, jossa Parasimon oli vallannut Locomonin ja Digimon-kesyttäjien tultua paikalle, Parasimon otti Rikan mielen hallintaansa, mutta menetti otteensa Rikasta ja pakotti Locomonin muuntautumaan GranLocomoniksi. Parasimon kutsui oikeaan maailmaan suunnattoman määrän Parasimoneja, jotka olivat voitolla lapsia vastaan, mutta Gallantmonin muututtua Crimson Modeensa, CrimsonGallantmon käytti mahtavaa Crimson Light -hyökkäystään ja tuhosi joka ikisen Parasimonin viimeistäkin data-palaa myöten. Tämän jälkeen Parasimonia ei enää nähdä. Parasimon esiintyy myös Digimon Fusionin kolmannella kaudella Airu Suzakin Digimonina, yrittäen saada Kiichi Funabashin Locomonin (Joka oli silloin Airun tiimikaverin Ren Tobarin Digimon) menemään nopeammin, mutta sitten Parasimon alkaa imeä Locomonin matkustajien henkistä energiaa, ja muuttuu hallitsemattomaksi, mutta Tagiru ja Gumdramon onnistuivat päihittämään Parasimonin, kun Parasimonin huomio ja ote herpaantuvat. Vuoden 2020 Digimon Adventure -sarjassa Parasimon oli ottanut valtaansa Machmonin, joka oli Digimaailman Grand Prix -radan viimeinen jäljellä oleva kilpailija. Parasimon oli auttanut Machmonia tulemaan mestariksi, vaikka muut kilpailijat olivat myöhemmin hylänneet radan. Mutta Machmon antoi Parasimonin tehdä niin, koska ei halunnut Parasimonin ottavan valtaansa ketään muuta ja aikoi kisata siihen asti, kunnes hän ja Parasimon tuhoutuisivat yhdessä. Yamato ja MetalGarurumon kuitenkin poistivat Parasimonin Machmonista ja tuhosivat sen.
Parrotmon
Parrotmon on Ultimate-tason lintudigimon. Parrotmon muistuttaa jättimäistä papukaijaa, jolla on kultaiset rannerenkaat käsissään. Parrotmonin hyökkäyksiä ovat Sonic Destroyer ja Mjollnir Lightning. Parrotmon esiintyi ensimmäisessä Digimon-elokuvassa, jossa Parrotmon ilmestyi ihmisten maailmaan. Greymon taisteli Parrotmonia vastaan ja ilmeisesti voitti hänet. Sarjassa Digimon Zero Two Parrotmon ilmestyi Central Parkiin. Parrotmon nähtiin myös lopputaistelussa BelialVamdemonia vastaan. Digimon Frontierissa Parrotmon nähtiin Sakkakumonin Ukkosalueella. Parrotmon hyökkäsi Takuyan kimppuun, mutta Takuya muuntautui Agunimoniksi ja tuhosi Parrotmonin. Elokuvassa Digimon Adventure: Last Evolution Kizuna Parrotmon ilmestyi ihmisten maailmaan Nakanoon ja Taichi, Yamato, Takeru, Hikari ja Koushiro onnistuivat kukistamaan Parrotmonin. Vuoden 2020 Digimon Adventure -sarjassa Parrotmon ilmestyi Megadramonien, Allomonien ja Vegiemonin avuksi Tankdramonin tuhouduttua. Parrotmon itse kuitenkin hyökkäsi vasta, kun Megadramonit olivat tuhoutuneet. Taistelun aikana musta salama kehitti Parrotmonin Eaglemoniksi. Myöhemmin WarGreymon onnistui tuhoamaan Eaglemonin taistelussa.
Patamon
thumb|Patamon Patamon on Digimon Adventuressa Takeru Takaishin kumppani. Patamon on Rookie-tason digimon. Se on kehittynyt Tokomonista ja kehittyy digivoitumalla Angemoniksi. Digieggin avulla siitä voi tulla myös Pegasumon. Patamonin perushyökkäyksen nimi on Air Shot (Ilmaisku). Patamonin harvinaisemmat hyökkäykset ovat Wing Slap, Air Gust ja Body Slam. Patamon on vaaleanruskea nisäkäsdigimon ja se näyttää hamsterilta, jonka korvat muistuttavat lepakon siipiä. Patamon osaa lentää korviensa avulla. Patamonin läheisin ystävä ja kumppani on Tailmon. Jaksosta 27 lähtien Patamonin suomenkielinen ääni oli Henna Haverinen.
Digimon Frontierissa Mercurymonin tuhoama Seraphimon syntyy uudelleen Patamonina. Tämä Patamon oli hyvin leikkisä ja utelias. Digimon Fusionissa Patamoneja nähtiin Mikeyn unessa. Myöhemmin Mikey käytti Patamonin DigiMemories-muistikorttia, jolloin kolme Patamonia loivat Air Gust hyökkäyksillään pilvet, jotta Shoutmon ja Sparrowmon voisivat pelastaa Nenen Lucemonilta. Myöhemmin Patamonit yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan. Digimon Next -mangassa Patamon taisteli Plotmonia vastaan Net Battlessa. Myöhemmin useita Patamoneja nähtiin tervehtimässä Piccolomonia, Tsurugia ja Agumonia heidän saapuessa Hidden Valleylle. Yksi Patamon tunnisti Agumonin kädessä olevan merkin. Patamonit myöhemmin todistivat Agumonin ja Sealsdramonin välisen taistelun.
Patamonin nimi tulee japanin sanasta patapata, joka kuvaa lepatuksen ääntä. Patamonin vaihtoehtoinen muoto on Tsukaimon.
PawnChessmon
PawnChessmon on Rookie-tason nukkedigimon. PawnChessmon muistuttaa shakin sotilasta ja voi olla väriltään valkoinen tai musta. PawnChessmonin hyökkäyksiä ovat Pawn Spear, Pawn Buckler, Pawn Penetrate ja Pawn Charge. PawnChessmon voi myös tehdä Pyramid Formation hyökkäyksen muiden PawnChessmonien kanssa ja Storm of Steel yhteishyökkäyksen Knightmonin kanssa. Valkoinen PawnChessmon voi kehittyä valkoiseksi KnightChessmoniksi ja musta PawnChessmon voi kehittyä mustaksi KnightChessmoniksi. Digimon Data Squadissa valkoinen PawnChessmon nähtiin Megumi Shirakawan digimonkumppanina ja musta PawnChessmon nähtiin Miki Kurosakin digimonkumppanina. Digimon Fusionissa valkoisia PawnChessmoneja nähtiin Knightmonin joukoissa suojelemassa Bastia Castlea. Myöhemmin PawnChessmonit liittyivät yhdessä Knightmonin kanssa Mikeyn armeijaan. PawnChessmon voi yhdistyä Shoutmonin kanssa PawnShoutmoniksi. Myöhemmin mustia PawnChessmoneja nähtiin Bagra Castlen puolustajina.
Peckmon
Peckmon on Falcomonin Champion-muoto. Peckmon muistuttaa strutsia, jolla on siniset housut, keltainen kaulahuivi ja leijonamainen harja ja pyrstö. Peckmonin hyökkäyksiä ovat Spiral Claw, Thousand Beak, Kunai Wing, Burning Spiral, Front Kick ja Strong Front Kick. Digimon Data Squadissa Falcomon kehittyi Peckmoniksi taistelussa DATSin jäseniä vastaan. Keenan Crier myöhemmin pakeni Peckmonilla Treemonin metsästä. Digimon Next -mangassa Peckmon nähtiin Shou Kaharan digimonkumppanina. Vuoden 2020 Digimon Adventure -sarjassa Peckmonit toimivat Leomonin, Spadamonin ja Falcomonin ratsuina. Peckmon voi kehittyä Crowmoniksi.
Pegasumon
Vuoden 2020 Digimon Adventure -sarjassa Pegasumon esiintyi Patamonin vaihtoehtoisena kehitysmuotona (mutta tasoksi on ilmoitettu ”???” Armorin ja Championin sijasta), johon kehittyminen vaatii vähemmän energiaa kuin Angemoniksi kehittyminen ja joka onnistui kyseisessä sarjassa jopa ilman Digi-Eggin käyttöä. Patamon kehittyi ensi kerran Pegasumoniksi auttaakseen MetalGreymonia ja Garudamonia voittamaan taistelussa Fangmonit ja Cerberumonin. Alkuperäisestä Adventure-jatkumosta poiketen, tämän jatkumon versio Pegasumonista oli kooltaan huomattavasti suurempi.
Penguinmon
Penguinmon on Rookie-tason eläindigimon. Penguinmon muistuttaa violettia pingviiniä. Penquinmonin hyökkäyksiä ovat Eternal Slapping, Slide Attack, Beak Attack ja Ice Prism. Penguinmoniin viitattiin lyhyesti Digimon Tamersissa kun Guilmon kysyi Calumonilta muistuttaako Vilemonin astelu Penguinmonin astelua. Digimon Adventure tri. -elokuvasarjan neljännessä elokuvassa Loss Penguinmon oli yksi Digimaailman uudelleenkäynnistymisen seurauksena uudelleensyntyneistä digimoneista Himekawan tietokoneen mukaan. Vuoden 2020 Digimon Adventure -sarjassa Penguinmon nähtiin niiden digimonien joukossa, joiden kodit Millenniummon oli tuhonnut, sekä yrittämässä auttaa ElDradimonia pääsemään takaisin omaan kotiinsa.
Penguinmonin vaihtoehtoinen muoto on Muchomon.
Petaldramon
Petaldramon on Hybrid-tason kasvidigimon. Petaldramon voi syntyä kenestä tahansa Puun petohengen avulla. Petaldramon muistuttaa lohikäärmettä, jolla on kukan näköinen pää, punaiset terälehtiä muistuttavat kynnet, selässä vihreää kasvillisuutta ja pitkät juuria muistuttava hännät. Petaldramonin hyökkäyksiä ovat Thousand Spike ja Leaf Cyclone. Digimon Frontierissa Arbormon pystyi muuntautumaan Petaldramoniksi Maan petohengen avulla. Petaldramon yritti harhauttaa Agunimonia ja Lobomonia kun Grumblemon lähetti Golemon-armeijansa lasten kimppuun. Petaldramon hautautuu kivikasan alle, kun MetalKabuterimon romahduttaa luolan ja tuhoaa Grumblemonin. Myöhemmin lapset kukistavat Petaldramonin tämän kartanossa ja Petaldramon palaa takaisin Arbormoniksi menetettyään petohenkensä, minkä jälkeen Duskmon tuhoaa Arbormonin. Vuoden 2020 Digimon Adventure -sarjassa Petaldramon oli tarunomainen digimon, joka tunnettiin myös ”kävelevänä metsänä”. Muchomon ja kaksi Puwamonia olivat asettuneet asumaan sen selkään, kun Entmon oli tuhonnut näiden alkuperäisen kotimetsän. Entmon yritti tämän jälkeen tuhota itse Petaldramonin ja oli vähällä voittaa, kunnes Angewomon paransi Petaldramonin haavat. Petaldramon uhrasi itsensä tuhotakseen Entmonin, mutta alueelle alkoi tämän jälkeen kasvaa uusi metsä. Myöhemmin, Valittujen tuhottua ZeedMillenniummonin, metsään oli alkanut ilmestyä myös digimunia.
Digimon Xros Wars -mangassa Petaldramoneja nähtiin puolustamassa Bagramonin linnaa Jupiter Zonella.
Petermon
Petermon on Champion-tason keijudigimon, jonka nimi ja ulkonäkö tulevat Peter Panista. Petermonilla on vyötäisillään kaksi tikaria ja naamio kasvoillaan. Petermon toimii myös yhteistyössä Tinkermonin kanssa. Petermonin hyökkäyksiä ovat Snipe Sting, Twinkle Shoot ja Midnight Fantasia. Digimon Ghost Gamessä Petermon sieppasi nuoria lapsia ja digimoneja ja vei heidät Mikä-Mikä-Maahan, jossa he pystyivät leikkimään ikuisesti estäen myös digimoneja kehittymästä aikuisemmiksi. Hän kykeni myös pyyhkimään lasten ja heidän vanhempiensa muistin, jotta he eivät muista heitä. Myöhemmin CaptainHookmon onnistui vakuuttamaan Petermonin siitä, että myös aikuisetkin voivat pitää hauskaa ja Petermon lähti pois tämän laivalla. Petermon on esiintynyt myös Digimon-korttipelissä ja Digimon Heroes! -pelissä.
PetitMamon
PetitMamon on Rookie-tason demonidigimon, joka muistuttaa violettia pikkupaholaista. PetitMamonin hyökkäyksiä ovat Petit Curse ja Petit Nightmare. Digimon Adventure V-Tamer 01 -mangassa kaksi PetitMamonia nimeltään Pal ja Pul auttoivat Rei Saibaa pakenemaan Daemonin linnasta nähtyään Neo Saiban hulluuden.
Petitmon
Petitmon on Fresh-tason limadigimon. Petitmon muistuttaa pientä vaaleansinistä olentoa, jolla on pienet siivet ja pienet sarvet päässään. Petitmonin hyökkäys on Hot Sigh. Vuoden 2020 Digimon Adventure: -sarjassa Petitmon oli yksi tulivuorisaaren asukkaista. Myöhemmin Abbadomonin kukistumisen jälkeen useita Petitmoneja nähtiin kuuntelemassa Wisemonin tarinaa Valituista Suuren tiedon puun luona. Petitmon on esiintynyt myös Digimon World Championship, Digimon Story: Cyber Sleuth ja Digimon Story: Cyber Sleuth Hacker's Memory -peleissä. Petitmon voi kehittyä Babydmoniksi.
Phantomon
Phantomon on Ultimate-tason kummitusdigimon, joka muistuttaa ominaisuuksiltaan viikatemiestä. Phantomon kantaa käsissään kultaista sirpin muotoista viikatetta, jolla hän voi leikata esineitä tai repiä sieluja. Phantomonilla on punainen huppu päässään ja silmän muotoinen kristalli niskassaan. Digimon Adventuressa Phantomon nähdään Vamdemonin uskollisena kätyrinä. Ensin hänet nähtiin vain Digimaailmassa Vamdemonin vaunujen ajurina ja myöhemmin todellisessa maailmassa johtamassa Bakemon-armeijaa. Phantomon esti Valittuja lapsia tekemästä Bakemoneja toimintakyvyttömiksi ja kukisti Greymonin taistelussa. Myöhemmin hän johdatti Tuskmonin ja Snimonin Yamaton ja Soran kimppuun. Kun Hikari paljasti hänelle olevansa kahdeksas Valittu lapsi, Phantomon vei Hikarin Odaiban televisioasemalle odottamaan Vamdemonin saapumista. Myöhemmin MetalGreymon esti Phantomonia ja Vamdemonia tuhoamasta Hikaria ja Angemon onnistui tuhoamaan Phantomonin Heaven's Knuckle -iskullaan, joka myös vahingoitti Vamdemonia kivuliaasti.
Phascomon
Phascomon on Rookie-tason demonipetodigimon. Phascomon muistuttaa koalaa, jolla on pienet punaiset siivet ja kynnet, pienet sarvet päässään ja demonimainen häntä ja punaiset arvet silmiensä kohdalla. Phascomoneja tavataan Dark Arean Pahassa metsässä. Phascomonin hyökkäyksiä ovat Evil Snore ja Eucalyptus Claw. Vuoden 2020 Digimon Adventure: -sarjassa Phascomon oli yksi digimoneista, jotka kuuntelivat Suuren tiedon puun juurella Wisemonin tarinaa Valituista ja heidän uroteoista Abbadomonin kukistumisen jälkeen. Phascomon on esiintynyt myös Digimon World Dusk, Digimon Story: Cyber Sleuth ja Digimon Story: Cyber Sleuth Hacker's Memory -peleissä. Phascomon voi kehittyä Porcupamoniksi.
Pharaohmon
Pharaohmon on Mummymonin Mega-muoto. Pharaohmon muistuttaa faaraota, jolla on kullanväriset siteet ympärillään, valkoinen viitta ja kultainen naamio kasvoillaan. Pharaohmonin hyökkäyksiä ovat Necromist, Fist of Nile, Mummy Mayhem ja Tut-ankh-lyl. Digimon Fusionissa Pharaohmon nähtiin Sand Zonen kuninkaana. Pharaohmon lähettää Deputymonin tuomaan Mikeyn hänen luokseen testattavaksi Deputymonin kertoessa Mikeylle tämän kammiossa olevasta aarteesta. Pharaohmon kysyy Mikeylta tuoko hän maailmaan valoa vai pimeyttä mihin Mikey vastaa digivicensa tuomalla valolla. Pharaohmon kukistaa helposti taistelussa Shoutmon X4:n mutta Mikey läpäisee testin ja Pharaohmon antaa Mikeylle alueen Koodikruunun ja kertoo Deputymonin olevan hänen ystävänsä. Myöhemmin kun Mikey valittiin Valon soturiksi Pharaohmon neuvoo Mikeyta käyttämään Koodikruunua Baalmonin elvyttämiseksi ja viemään Baalmonin pyramidiin. Myöhemmin HiMugendramonin kukistumisen jälkeen Pharaohmon hyvästelee lapset heidän siirtyessä seuraavalle alueelle. Pharaohmon oli yksi niistä digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan.
Phelesmon
Phelesmon on Ultimate-tason langennut enkelidigimon. Phelesmon muistuttaa aristokraatin näköistä Boogiemonia, mutta hänellä on musta viitta ja vaatetus ja punainen kolmikärkinen hiilihanko kädessään. Phelesmonin hyökkäyksiä ovat Black Statue ja Demon's Shout. Phelesmon esiintyi Digimon Fusionin kolmannella kaudella. Phelesmon teeskenteli olevansa Makaton ystävä ja yritti kirota Makaton, mutta Tagiru pelasti hänet ja Arresterdramon onnistui tuhoamaan Phelesmonin. Digimon Ghost Gamessä Phelesmon toimi ennustajana, joka ennusti uhreilleen kauheita asioita tulevaisuudessa ja sai heidät pelon avulla materialisoimaan Boogiemon-palvelijansa ihmisten maailmaan ja muuttamaan heidät patsaiksi tämän kokoelmaansa aikeenaan vallata ihmisten maailma. SymbareAngoramon, BetelGammamon ja TeslaJellymon taistelivat Phelesmonia vastaan, mutta tämä onnistui pakenemaan vannoen yrittävänsä myöhemmin kohtaavansa heidät uudelleen. Phelesmonin nimi tulee Mephistophelesista. Phelesmon voi kehittyä Boogiemonista.
Piamon
thumb|220px|Piamon Piamon on Digimon-sarjan hahmo ja esiintyy animesarjassa Digimon Adventure yhtenä Pimeyden valtiaista. Näin ollen sillä oli hyvin tärkeä osa sarjan tapahtumissa. Piamon on Mega-tasoa. Ulkomuodoltaan tämä Digimon muistuttaa pelleä tai hovinarria. Sillä on koristeellinen, valkoinen kaulus, korkeavartiset, keltaiset kengät, vihreät housut, punainen paita, jonka olkapäissä on pääkallon muotoiset patamerkit, ja selässään se kantaa neljää miekkaa, joita se käyttää hyökkäämiseen. Lisäksi Piamonilla on keltaoranssit hiukset ja kasvojen yläosaa peittää oikealta puolelta valkoinen ja vasemmalta puolelta musta naamio.
Piamon animessa
Piamon oli yksi neljästä Pimeyden valtiaasta, jotka hallitsivat Digimaailmaa ja muokkasivat suurimmasta osasta sitä Spiraalivuoren, josta käsin he hallitsivat sitä. Kullakin Pimeyden valtiaalla oli oma osansa vuoresta hallittavanaan ja Piamon hallitsi vuoren huippua ja siihen syntynyttä pimeyden peittämää vanhaa Digimaailmaa. Piamon oli pimeyden valtiaista voimakkain ja myös niiden johtaja. Se oli myös heistä viimeinen, jota vastaan valitut lapset taistelivat. Kun lapset olivat ensi kertaa kohdanneet Piamoniin, se oli voittanut sekä WarGreymonin että MetalGarurumonin yhtäaikaisesti ilman ongelmia. Mutta koska nämä olivat saaneet kokemusta taistellessaan muita pimeyden valtiaita vastaan, ne saivat Piamonista melko pian taistelun alettua yliotteen. Mutta tällöin Piamon alkoi muuttaa lapsia ja heidän kumppaneitaan (mukaan lukien taistelussa mukana olleen Andromonin) avaimenperiksi, kunnes jäljellä olivat vain Takeru, Hikari, Angemon sekä kumppaneita taisteluun noutavat Mimi ja Lilimon. Takerun toivon tunnus sai Angemonin digivoitumaan Ultimate-muotoonsa HolyAngemoniksi, joka varasti avaimenperät Piamonilta ja palautti ne ennalleen. Vaikka Piamon hyökkäsikin lasten kimppuun Menacemon-armeijansa kanssa, Mimin paikalle tuomille vahvistusjoukoille ne eivät mahtaneet mitään ja Menacemonit joutuvat alakynteen. HolyAngemon avasi Heaven's Gate -portin ja imi Menacemonit sen sisään. WarGreymon ja MetalGarurumon suorittavat yhteishyökkäyksen Piamonin kimppuun, joka lennähti portin läpi tyhjyyteen, ja portti haihtui olemattomiin.
Piamon oli pimeyden valtiaista voimakkain ja pystyi jopa kaukohyökkäämään psykokinesian avulla. Näin hän teki lasten taistellessa Mugendramonia vastaan hyökkäämällä Greymonin kimppuun. Hän kykeni myös muuttamaan ulkomuotoaan. Englanniksi dubatussa versiossa Piamon käyttää puheissaan teatterikieltä, kun taas alkuperäisessä japaninkielisessä versiossa hän on pahis, joka pitää taistelemisesta vertaistansa vastustajaa vastaan.
Digimon Adventure tri. -elokuvasarjan neljännessä osassa, Loss, paljastui, että myös Daigo Nishijima, Maki Himekawa ja kolme muuta Valittua lasta ajalta ennen Taichi Yagamia ja muita olivat aikoinaan taistelleet myös Piamonia ja muita Pimeyden valtiaita vastaan, Himekawan kumppanin uhratessa itsensä onnistuakseen siinä.
Digimon Adventure V-Tamer 01 -mangassa Piamon nähtiin Sigman digimonkumppanina. Arkadimon onnistui kukistamaan Piamonin ja absorboi tämän datan itseensä.
Digimon Ghost Gamessä Piamonin hahmo nähtiin lyhyesti sarjan avausjaksossa piileskelemässä sadevesiviemärissä Hiron ja Gammamonin kulkiessa BlackTailmon Uverin ohi. Varsinainen Piamon nähtiin myöhemmin sirkusteltan johtajana johtamassa sirkusryhmää, johon kuuluivat Mephistomon, FlameWizardmon, Lynxmon, TobuCatmon ja Opossumon. Piamon uskoi, että vahvimmat voivat tehdä heikoille mitä haluavat. Hän naamioitui ihmiseksi sirkukseen ja ilmestyi ja katosi satunnaisissa paikoissa, joissa hänen ryhmänsä antoi lapsille QR-koodeja, jotka skannauksen jälkeen pakottaisivat heidät sirkuslavalle, jossa Piamon pakotti heidät kävelemään tiukan köyden läpi. Riippumatta siitä, onnistuivatko he vai eivät, hän muutti heidät korteiksi, koska hän halusi tehdä täyden ihmiskorttipakan, aivan kuten hän oli tehnyt kortteja Digimonista aiemmin. Hän tajusi, että Digimonien kanssa työskentelevät ihmiset olivat riski hänen suunnitelmalleen, mutta Tsukiyono Ruli onnistui saamaan QR-koodin vastoin hänen toiveitaan. Skannaamisen jälkeen Piamon muutti Angoramonin kaniiniksi toimimaan sirkuksen maskottina. Pelastaakseen hänet Hiro, Gammamon ja Ruli matkustivat hänen sirkukseensa Airdramonin kanssa. Sisällä Ruli haastoi Piamonin korttipeliin pelastaakseen Angoramonin ja ihmiset, jotka Piamon muutti korteiksi, kun taas Hiro ja BetelGammamon taistelivat Piamonin ryhmää vastaan. Piamon lupasi heille pelata korttipelejä heidän kanssaan ja vapauttaa muut, jos he voittavat hänet. Korttipelin aikana Piamon loi viisi miekkaa, ja joka kerta kun toinen osapuoli menetti pisteen, heidän taistelijaansa puukotettiin yhdellä. Ruli voitti lopulta Piamonin 3-2, ja Piamon piti lupauksensa vapauttaen kaikki ihmiset ja Angoramonin. Myöhemmin sirkusryhmä lähti, ja Piamon lupasi olla tekemättä enempää ihmisiä korteiksi, koska hän tunnusti Rulin vahvimmaksi, ja siksi hän ansaitsi luoda säännöt, joita muut noudattaisivat.
Piccolomon
Digimon Frontierissa Piccolomon nähtiin Autum Leaf Fairilla. Digimon Data Squadissa muutama Piccolomon nähtiin Baromonin armeijassa. Kun Gizumonit hyökkäsivät heidän kimppuunsa, osa heistä tuhoutui. Digimon Fusionissa Piccolomoneja nähtiin Sky Zonen asukkaina. Digimon Next -mangassa Piccolomon pelasti Tsurugin ja Greymonin ja vei heidät Hidden Valleylle. Piccolomon kertoi Tsurugille Barbamonista ja hänen joukoistaan. Sealsdramonin hyökätessä paikalle hän onnistui haavoittamaan Piccolomonia hyökkäyksellään ja varasti tämän DigiMemoryn. Piccolomon päivitti Tsurugin digivicen ja neuvoi tätä menemään Light Cityyn. Piccolomon myöhemmin oli läsnä taistelussa NEOa vastaan ja tämän kukistuttua lähetti lapset takaisin ihmisten maailmaan. Digimon Ghost Gamessä Piccolomon lähetti ihmisiä satunnaisiin paikkoihin satunnaisina aikoina uskoen, että se oli hauskaa ihmisille, kunnes hän kuuli Rulista, Hirosta ja Kiyoshirosta ja heidän rannekoruistaan. Piccolomon lähetti Rulin ja Hiron toiseen paikkaan ajassa, mutta palautti kaikki omaan aikaansa nähtyään Gammamonin tulevaisuuden keskellä taistelua sanoen halunneensa tulla hänen parhaiksi ystävikseen.
Pichimon
Pichimon on Fresh-tason digimon, joka muistuttaa valkoista nuijapäätä, jolla on pitkät korvat, kädentyngät ja kolme harjannetta selässään. Pichimonin aseena on Bubble Blow. Pichimon nähtiin lyhyen aikaa takaumassa Digimon Adventuressa, kun Valittujen Lasten digimonit kuoriutuivat. Digimon Zero Twossa Pichimoneja nähtiin metsässä yhdessä Elecmonin kanssa BlackWarGreymonin kuljettua ohi. Digimon Frontierissa Pichimoneja nähtiin Aikojen Alun kaupungissa taistelemassa Dynasmonia ja Crusadermonia vastaan. Digimon Fusionissa Pichimoneja nähtiin Gold Landilla Pichimonien kylässä. Myöhemmin Pichimon joutui Airu Suzakin ansaan. Pichimon voi kehittyä Pukamoniksi. Digimon Next -mangassa Pichimon nähtiin Ami Kitajiman digimonkumppanina. Mangassa Pichimon voi muotoharpata suoraan MarineAngemoniksi. Pichimonin nimi tulee japanin kielen sanasta Pichipichi, joka tarkoittaa hyppivää kalaa.
PicoDevimon
PicoDevimon on Rookie-tason digimon, joka muistuttaa sinistä pyöreää lepakkoa, jolla on punaiset kynnet ja pääkallotatuointi otsassaan. PicoDevimonin hyökkäyksiä ovat Demi Dart, Bat Flutter ja Evil Whisper. PicoDevimon voi kehittyä Devimoniksi. Digimon Adventuressa PicoDevimon esiintyi Vamdemonin kätyrinä. Kun Valitut Lapset joutuivat erilleen heidän tuhottua Etemonin, Vamdemon lähetti PicoDevimonin pitämään huolen että he pysyisivät erillään. Hän sai Takerun ja Tokomonin riitaantumaan keskenään ja yritti saada Taichin ja Takerun menettämään muistinsa. PicoDevimon myös huijasi Yamaton ja Joun Digitamamonin ravintolaan ja neuvoi Digitamamonia pitämään heidät siellä loputtomasti maksamalla hänelle. PicoDevimon myös vangitsi Koushiron ja Tentomonin Vademonin huostaan ja sai Mimin korottamaan itsensä prinsessaksi Gekomonien ja Otamamonien linnaan. PicoDevimon kuitenkin epäonnistui joka kerta, jolloin Vamdemon rankaisi häntä.
Myöhemmin lapset kohtasivat tunteellisen Soran, joka kertoi heille PicoDevimonin sanoneen ettei hänen Rakkauden Tunnuksensa toimi, koska hänellä ei ole kykyä rakastaa muita. PicoDevimonin epäonnistuttua Soran tappamisessa Vamdemon päätti hoidella lapset itse mutta Soran tajuttua äidinrakkautensa hän sai Birdramonin kehittymään Garudamoniksi jolloin lapset pääsivät pakenemaan. Myöhemmin PicoDevimon alkoi keräämään armeijaa joka hyökkäisi ihmisten maailmaan tuhoamaan kahdeksannen valitun lapsen, joka paljastui Hikariksi. Lapset tunkeutuivat Vamdemonin linnaan mutta eivät pystyneet estämään Vamdemonia hyökkäämästä armeijoineen ihmisten maailmaan. Myöhemmin lasten päästyä oikeaan maailmaansa he taistelivat Vamdemonin kätyreitä vastaan suojellakseen kahdeksatta lasta. Myöhemmin Wizardmonin löydettyä hänet hän huijasi PicoDevimonin pois jotta hän voisi yhdessä Tailmonin kanssa hankkia Valon Tunnuksen. Vamdemonin saatua tämän selville hän vangitsi Tailmonin ja määräsi PicoDevimonin keräämään Bakemonien avustuksella kaikki kaupungin lapset jotta valittu lapsi löytyisi. Muiden lasten hyökättyä Vamdemonin kimppuun PicoDevimon varasti Hikarin digivicen, muttei pystynyt pitämään sitä kynsissään voimakasta valoa vastaan ja Hikarin huudettua Wizardmonin kuolemasta. Tailmon kehittyi Angewomoniksi joka onnistui tuhoamaan Vamdemonin muiden avustuksella. Tämän jälkeen PicoDevimon alkoi keräämään dataa elvyttääkseen Vamdemonin ja onnistui jolloin Vamdemon palasi VenomVamdemonina. VenomVandemon kuitenkin petti PicoDevimonin imaisemalla hänet sisäänsä jolloin PicoDevimon tuhoutui.